google/wiki40b huggingface dataset:
Vana-Kaarli kalmistu kabel

Vana-Kaarli kalmistu väravaehitis-kabel on Tallinna Siselinna kalmistu Vana-Kaarli kalmistul asuv sakraalehitis.
Kabel projekteeriti 1883. aastal baltisaksa arhitekti Friedrich Axel von Howeni poolt, kasutades eeskujuna Tõnismäel asuvat Tallinna Kaarli kirikut  ja Rahumäe kalmistu Kaarli koguduse kabelit.
Taimo Toomast

Taimo Toomast (sündinud 17. mail 1962 Pärnus) on eesti ooperilaulja.

Haridus

Taimo Toomast lõpetas 1989. aastal Tallinna Riikliku Konservatooriumi Teo Maiste lauluklassis ja Frieda Bernsteini kammerlaulu klassis. Ta on täiendanud end Savonlinna (1987) ja Kangasniemi (1988) suvekursustel, Viini Riigiooperi stuudios (1990–1991), Viini Konservatooriumis (Margarethe Bence'i klass ja David Lutzi Liedi klass 1990–1992) ning hiljem Saksamaal Athe Parsi ja Georg Fortune juures.

Töökäik

Ta on esinenud solistina Viini Riigiooperis ja Viini Kammerooperis, olnud Saksamaal Coburgi Landestheateri ja Dessau Anhaltisches Theateri solist (kokku 12 aastat). Taimo on esinenud külalissolistina paljudes teistes Saksamaa teatrites (Gera, Bauzen, Osnabrück, Passau). 2004–2008 elas ja töötas Hispaanias ning teinud koostööd Alicante Sümfooniaorkestriga, osalenud kontserditurneel USAs.
Alates 2009. aastast on Taimo Toomast lauluosakonna õppejõud Eesti Muusika- ja Teatriakadeemias. 2010. aastast on Taimo Toomast taas külalissolist Eesti Rahvusooperis ja teatris Vanemuine.

Isiklikku

Taimo Toomastil on kolm last (Elisabeth Toomast, Sophie-Marie Toomast ja Tristan-Tobias Toomast).
Ta on 2010. aastast abielus Vilja Savisaar-Toomastiga.
Olav V

Kuningas Olav V

Olavist sai kuningas 1957. aastal, kui tema isa suri. Olav oli väga populaarne. Ta juhtis ise autot ja sõitis maanteel nagu kõik teisedki, kuigi tal oli lubatud kasutada ühistranspordile mõeldud radu. 1973. aasta energiakriisi ajal keelustas Norra mõnel nädalavahetusel autoga sõitmise. Kuningas, kes soovis minna suusatama, sõitis trammiga. Kui ta üritas piletit osta, ütles konduktor, et inimesed trammi tagaosast olid juba tema eest maksnud. Üks ajakirjanik küsis kord, kas ta ei karda liikuda ringi ihukaitsjateta. Ta vastas: "Miks ma peaksin kartma? Mul on neli miljonit ihukaitsjat!", vihjates Norra rahvale.
Kuningas oli ka edukas sportlane. Ta võistles Holmenkollenis suusahüpetes ja tegeles purjetamisega kuni kõrge eani. Ta võitis 1928. aasta suveolümpiamängudel Soling-klassis kuldmedali. Tal oli ka huvi militarismi vastu ning ta võttis oma vägede ülemjuhataja tiitlit väga tõsiselt.
1961. aastal sai kuningast Nanseni medali omanik.
Olav V suri 17. jaanuaril 1991. Trooni päris tema poeg Harald V.
2005. aastal nimetati Olav 41% häältega sajandi norrakaks.

Kuninga bioloogiline isa

2004. aastal püstitas biograaf Tor Bomann-Larsen hüpoteesi, et Haakon VII ei olnud Olav V bioloogiline isa. Bomann-Larsen väitis, et kuninganna Maud rasestus kunstliku viljastamise tagajärjel ning tegelik isa oli tema arst Francis Laking või arsti poeg Guy Laking. Lisaks tõenditele, mis viitavad kuninga äraolekule eostamishetkel, toetas Bomann-Larsen oma väidet fotodega Guy Lakingist, kus on näha sarnasus Olaviga .
Kuningapalee vastas pressiteatega, öeldes, et kuningas Haraldil "puudub informatsioon, mis tõestaks, et kuningas Olav ei olnud kuningas Haakoni poeg".
2005. aasta märtsis arvustas ajaloolane Odd Arvid Storsveen Bomann-Larseni raamatut ülimalt kriitiliselt. Storsveen ütleb, et Bomann-Larseni hüpoteesil puudub adekvaatne tõestus ning et fotode kasutamine ei ole piisav tõestus. Sama aasta septembris avaldas ajaloolane Bodil Katarina Nævdal Bomann-Larseni raamatu akadeemilise arvustuse. Ka tema jõudis järeldusele, et tõendid, millel raamat põhineb, ei ole piisavad.
Isegi kui Bomann-Larseni väited oleksid tõesed, ei oleks neil põhiseaduslikke tagajärgi, sest rahvahääletus, millega Haakonist kuningas sai, võttis arvesse ka Olavi päritava staatuse. Lisaks peetakse traditsiooniliselt lapse isaks tema ema abikaasat, kui mees lapse omaks tunnistab.
Theodore Henry Frison

Elulugu

Theodore Henry Frisoni isa Joseph oli ettevõtja, sisserändaja Saksamaalt Hambachist, ema Helen O'Neal Frison oli sündinud New Yorgi osariigis Hermonis. Ta lõpetas Champaigni keskkooli, kus alustas entomoloogiaga tutvumist Frisonite naabri, ülikooli entomoloogiaprofessori J. W. Folsomi ja entomoloogiaosakonna juhataja Stephen Albert Forbesi käe all, osaledes ülikoolikursustel juba keskkooliõpilasena. Seejärel jätkas ta entomoloogiaõpinguid ametlikult Illinoisi Ülikoolis Urbana-Champaignis. 1918. aasta aprillis värvati ta sõjaväkke, kus ta teenis augustist detsembrini 2. leitnandina jalaväes. Pärast teenistust jätkas Frison õpinguid samas ülikoolis, kaitstes magistrikraadi 1920 ja filosoofiadoktori kraadi 1923. Ülikooli ajal mängis ta orkestris viiulit ning õpingutega samaaegselt alustas tööd assistendina ülikooli entomoloogiaosakonnas (1922-23). 1920. aastal määrati ta Wisconsini osariigi riigientomoloogia assistendiks ning 1921–1922 töötas ta USA Entomoloogia ja Taimekarantiini Büroos Moorestownis, New Jerseys.
1923. aastal alustas Frison tööd süstemaatilise entomoloogina Illinois' osariigi looduslooteenistuses (Illinois Natural History Survey). Pärast teenistuse 1917. aastal rajanud Forbesi surma 1930. aastal sai Frisonist juhataja kohusetäitja ning 1. juulil 1931 nimetati ta teenistuse juhatajaks, sellele töökohale jäi ta 1945. aastani, mil suri selgroovähki. Frison maeti Rose Lawni kalmistule Champaignis.

Teadustegevus

Frison oli Wildlife Society, Ameerika Majandusentomoloogide Assotsiatsiooni (American Association of Economic Entomologists), Ameerika Entomoloogiaseltsi (Entomological Society of America), Illinois' Auduboni Seltsi, Illinois' osariigi Arheoloogiaseltsi ja Illinois' osariigi Teaduste Akadeemia (Illinois State Academy of Science) liige. 1936-1939 oli ta ajakirja Journal of Economic Entomology toimetaja. Eelkõige keskendus ta teadustöös kimalastele, andes muuhulgas nime liigile Bombus religiosus, lehetäilistele ja kevikulistele (Isoperla namata). Elu jooksul avaldas ta üle 80 teadusartikli, saavutades rahvusvahelise tuntuse.

Isiklikku

1919. aastal abiellus Frison Ruby Gertrude Dukesiga, kes oli pärit St. Josephist Illinois's. 1923. aastal sündis neil poeg Theodore Henry Jr. ja 1929. aastal tütar Patricia Ann.
Frison harrastas tennist, golfi, kalapüüki ja küttimist.
Must kohv (Christie)

"Must kohv" on kriminaalromaan, mille kirjutas Agatha Christie 1929. aastal ilmunud näidendi põhjal Charles Osborne.
Eesti keelde tõlkis romaani Lii Tõnismann ning see ilmus kirjastuselt Varrak aastal 2007.
Romaan räägib sellest, kuidas Hercule Poirot lahendas Sir Claud Amory mõrva.
Kirjeldus: Võimsa uue lõhkeaine leiutaja Sir Claud Amory läheb üsnagi endast välja, kui keemiline valem seifist äkitselt kaob – ja olukorda halvendab teadmine, et varas on keegi Sir Claudi majalistest. Sugulane? Või “sõber”? Kes iganes süüdlane ka poleks, otsustab Sir Claud talle siiski pääsemisvõimaluse anda – küll aga ei ole too tundmatu tema enda vastu kaugeltki nii suuremeelne. Kui uksed lukku pannakse ja valgus kustub, ei tagastata valemit, vaid majaperemehele sokutatakse hoopis midagi kohvitassi... Koort? Ei. Suhkrut? Ei. Hoopis surmav annus hüostsiin-vesinikbromiidi. Agatha Christie 1929. aastal valminud näidendi, milles mõrvatööd lahendab taas Hercule Poirot, on autori pärandi haldajate loal romaaniks kirjutanud Charles Osborne.
Baltezersi raudteepeatus

Baltezersi raudteepeatus on raudteepeatus Valga–Riia raudteeliinil Garkalne piirkonnas. 
Iga päev peatub seal neliteist reisirongi. Peatus asub Riiast 17,1 km kaugusel. Piletihinnalt kuulub peatus B-tsooni.
Peatus avati aastal 1904 raudteejaamana. Avamisajal jäi see Riia kreisi Ādaži kihelkonda Remberģi mõisa maadele. Algaastatel jõudis see kanda nimesid Weissensee, Eisenburg ja Neuermühlen. Tänapäevase nime sai ajaam aastal 1919. Läti NSV ajal muudeti jaam peatuseks.
Sertolovo

Ajalugu

Sierattalat on mainitud juba 16. sajandi alguses. Tänapäeva Sertolovo asutati 1936. aastal sõjaväelaste asulana endise ingeri küla kohale, mille elanikud küüditati. Linnaõigused sai 1999. aastal.
Rebasenaine

"Rebasenaine" on Priit Tenderi animafilm.
Film valmis aastal 2002.
Taavet (Michelangelo)

Taavet on aastatel 1501–1504 loodud Michelangelo marmorskulptuur, mida peetakse üheks renessansiajastu meistriteoseks.
Skulptuur kujutab alasti kuningas Taavetit. Erinevalt varasemast traditsioonist kujutada Taavetit pärast võitlust Koljatiga otsustas Michelangelo kujutada valmistumas otsustavaks võitluseks.
Skulptuuri algne asukoht oli Firenzes Vana palee esisel Sinjoriia platsil. Tänapäeval asub see Accademia di Belle Arti galeriis Firenzes.
Kuju on 5,17 m kõrge.
Herbert Johannes Rebassoo

Herbert Johannes Rebassoo (aastani 1936 Rebasov, 8. oktoober 1913, Tallinn – 12. detsember 1971, La Crosse, Wisconsin, USA) oli Eesti matemaatik.

Elulugu

Lõpetas 1931 Tallinna Poeglaste Reaalgümnaasiumi ja 1936 TÜ; matemaatikamagister (1939, TÜ), väitekiri "Maatriksite rakendamine determinandi väärtuse arvutamisel ja lineaarvõrrandsüsteemi lahendamisel", Ph.D. (matemaatika, 1957, Wisconsini Ülikool), väitekiri "Constant breadth cursor on the sphere". Õppinud ka Tallinna Tehnikumis, täiendanud end Jena Ülikoolis. Oli 1937–43 TÜ matemaatikainstituudi nooremassistent ja 1942–44 Eesti Omavalitsuse Haridusdirektooriumi osakonnajuhataja. Põgenes 1944 Saksamaale, oli Augsburgi Eesti Gümnaasiumis õpetaja. Aastast 1949 elas USA-s. 1950–71 Iowas Decorah Luther College'i matemaatikaõppejõud, professor.
Carl Friedrich Eduard Siller

Carl Friedrich Eduard Siller (26. oktoober 1801, Danzig – 16. august 1852, Milwaukee, USA) oli farmakoloog.
Ta oli tolliametniku poeg.
Alates 1810. aastast elas ta Danzigi orbudekodus. Ta õppis Danzigi linnakoolis ja Danzigi gümnaasiumis. Alates 1815. aastast oli ta apteekri õpilane Danzigis, 1818. aastast õpipoiss mõnede Saksamaa linnade apteekides. 1828. aastal sooritas ta apteekrieksami Peterburi meditsiini-kirurgia akadeemias. 1829. või 1830. aastal kaitses ta Jena ülikoolis filosoofiadoktori kraadi.
Aastatel 1828-1843 juhatas ta apteeke Vene sõjaväehospidalides.
Töötas Tartu Ülikoolis farmaatsia professorina 1843–1850. Ta oli ka Tartu ülikooli farmaatsiainstituudi esimene direktor. 1950. aastal lahkus Siller ametist haiguse tõttu ja emigreerus Ameerikasse.
Alates 1839. aastast toimetas Siller farmaatsiaajakirja ning andis 1843. aastal välja kaheköitelise farmaatsiaõpiku.
Johann Heinrich Lange

Johann Heinrich Lange (4. november 1717 Preetz – 5. juuni/16. juuni 1788 Narva) oli Eesti vaimulik.
Lange sündis Preetzis, Schleswig-Holsteinis. Ta õppis koolis Altonas. Usuteadust õppis ta (immatrikuleeriti 7. mail 1738) Kieli Ülikoolis ja (immatrikuleeriti 9. oktoobril 1738) Halle Ülikoolis. Ta oli aastal 1739 õpetajaks Halle vaeslastekoolis.
Ta suundus aastal 1741 Peterburi pastor Tobias Plaschnigi juurde koduõpetajaks. Töötas aastatel 1741–1747 Peterburi kadetikorpuse kantori ja õpetajana. Ta läks koos pastor Tobias Plaschnigiga Tartusse, oli aastatel 1747–1752 Tartu ühendatud linnakooli rektor ja lisaks aastatel 1748–1759 Tartu Jaani koguduse abiõpetaja. Lahkus aastal 1759 Narva, kus ta oli aastatel 1759–1777 Narva Johannese koguduse abiõpetaja, aastatel 1777–1788 sama koguduse õpetaja. Lisaks oli ta Narvas alul Narva kooli rektor, hiljem Narva linnakooli kuraator ja Narva konsistooriumi juhataja.
Tema hinnalisest raamatukogust (millele pani aluse juba endine Narva Johannese koguduse õpetaja Caspar Matthias Rodde) on säilinud teadaolevalt 288 trükist, mis on Narva linna kirikuraamatukogust jõudnud Rahvusraamatukogusse. Tartus elades pani ta aluse Tartu linnakooli raamatukogule, Narvas olles täiendas ta pidevalt oma raamatukogu.

Isiklikku

Tema abikaasa Anna Katharina isa oli Paide Püha Risti koguduse õpetaja Erich Petri Masalin.
Ditypophis

Levila

Neid madusid võib kohata Sokotra saarel.
Endel Are

Endel Are (kuni 1935 Endel Davidov; 16. august 1910 – 23. juuli 1987 Homestead, Florida, USA) oli eesti raadio- ja jalgrattatööstur. 
Ta oli ettevõtte Elektrotehnika Tehased A./S. "ARE" asutaja ja omanik.
Teise maailmasõja lõpus emigreerus ta Rootsi ja edasi USAsse, kus elas kuni surmani.
Kõrgem ohvitser

Kõrgem ohvitser on ohvitseride kategooria mitmes riigis, sh Eestis.
Henri Poincaré Instituut

Henri Poincaré Instituut (prantsuse keeles Institut Henri Poincaré) on teadusuurimisinstituut Prantsusmaal Pariisis. Kuulub Sorbonne'i Ülikooli koosseisu. 
Instituut tegeleb matemaatika- ja teoreetilise füüsika alaste uuringutega. Asub V linnaosas. Rajati 1928. aastal ja nimetati Henri Poincaré (1854–1912) mälestuse jäädvustamiseks tema järgi.
2009. aastast juhib instituuti Fieldsi medali laureaat Cédric Villani.
Hümmling

Paiknemine

Metsane Hümmling, mis on umbes 28 km pikk ja vaid mõni km lai, asub Emslandi piirkonna ja samanimelise kreisi põhjaosas, Emsi jõe valglas. Seda piiravad Emsi org läänes ja Saterland idas. See paikneb Werlte ümbruses, mis on umbes 22 km Meppenist kagus. Erinevad vooluveekogud väljuvad Hümmlingist, mis suubuvad Hasesse lõunas, Emsi kagus ja Ledasse põhjas.

Ajalugu

Hümmlingi küngastel on üle 100 enam või vähem säilinud dolmeni megaliitilisest kultuurist. Saksa-Rooma riigi ajal oli Hümmlingi piirkond Münsteri piiskopkonna põhjaosa, mida kutsuti Niederstift Münster, samas kui kiriklikult oli see piirkond Osnabrücki piiskopkonna osa. Neil päevil oli Emsland Vestfaali piirkonna osa. Münsteri vürstlik piiskop Clemens August käskis ehitada Clemenswerthi lossi suveresidentsiks jahihooaja tarvis. Sellest sai Vestfaali baroki peamine näide. Kui ta üritas kasutada teomehi selle lossi ehitamiseks, võitlesid "Vaba Hümmlingi" talupojad keiserlikus õuekohtus Wetzlaris välja eduka kohtuotsuse, et neid ei läänistatud kellelegi.
Pärast lühikesi perioode Arenbergi hertsogkonna (1803–1810) ja siis Prantsuse keisririigi (1810–1814) võimu all said Hümmlingi künkad Emslandi piirkonna põhjaosana Hannoveri kuningriigi (1814–1866) lääneosaks. Pärast selle riigi annekteerimist Preisi kuningriigi poolt kuulus see Hannoveri provintsi.

Kultuur

Tüüpiline Hümmlingi eripära on Baukweiten Janhinnerk, tatrajahust tehtud pannkook siirupi, õunakastme, jõhvikate, muna, juustu, leiva või rukkileivaga.
Hümmlinglaste 'rahvushümn' on Hümmelske Bur, laul, mis iseloomustab kohalikke elanikke.
Siin räägitakse ikka veel kohalikku murret Hümmlinger Platt, mis kuulub läänealamsaksa murrete põhjaalamsaksi rühma. Alles umbes 1975. aastal sündis põlvkond, mis kasvas üles ülemsaksa keelt kõneldes.
Hüveni veski on tehnoloogiline tõmbenumber Hümmlingis. See on viimane täielikult säilinud kombineeritud tuule- ja vesiveski Euroopas.

Religioon

Hümmling on 93% katoliiklik. Pärast Teist maailmasõda oli siin suur arv põgenikke Saksamaa endistest idaprovintsidest ja 1990. aastast on Hümmlingis olnud ka etnilistest sakslastest sisserändajaid endisest Nõukogude Liidust, kes lisaks katoliku usule kuuluvad ka uusapostlikku kirikusse ja teistesse protestantlikesse uskudesse (nelipühilus, baptism).
Eesti taluarhitektuur

Eesti taluarhitektuur (ka: Eesti talurahvaarhitektuur, Eesti maa-arhitektuur, Eesti rahvaarhitektuur) on Eesti alal maa-asulates traditsioonilistel kohalikel vormilahendustel ja materjalidel põhinev arhitektuur (taluarhitektuur). Selle arhitektuuri ehedad näited on taluehitised, nt rehielamud.
Vanimad kirjapanekud Eesti ala küladest (sh arhitektuurist) pärinevad 13. sajandi Henriku Liivimaa kroonikast.
Polaarekspress

Sisu

Üks poiss on hakanud jõuluvana olemasolus kahtlema. Ootamatult kihutab jõuluõhtul poisi maja ette vana aururong Polaarekspress, mille konduktor kutsub ta kaasa reisile põhjapoolusele jõuluvana juurde.
Eddo Rigotti

Eddo Rigotti (sündinud 25. mail 1944) on Itaaliast pärit Šveitsi kommunikatsiooniteadlane ja semiootik.
Aastail 1981–2002 oli ta Milano Katoliku Ülikooli üldlingvistika professor. Samas oli ta ka õppinud aastail 1964–1968 ning kaitsnud kraadi vene semiootika teemal, uurides eriti Sebastian Šaumjani töid. Alates aastast 1996 töötab ta Luganos.
Ta on tegelenud argumentatsiooniteooriaga.
Cooki maakond (Illinois)

Cooki maakond (Cook County) on maakond USA-s Illinoisi osariigis. Geograafilised koordinaadid on 41°48' N, 87°43' W.
Maakonna halduskeskus on Chicago.
Maakonna pindala on 4230 km², millest 1780 km² moodustab veepindala.
Elanike arv oli 2010. aasta rahvaloenduse järgi 5 194 675. Aastal 2000 oli elanike arv 5 376 741.
Cooki maakond on elanike arvult USA teine maakond.

Ajalugu

Cooki maakond moodustati 15. jaanuaril 1831. aastal Putnami maakonna osast 54. Illinoisi maakonnana. Maakond sai nime poliitiku Daniel Pope Cooki järgi.
Pimesikk

Pimesikk on laste otsimismäng.

Kirjeldus

Üks kinniseotud silmadega mängija (pimesikk) püüab tabada ning ära tunda mõnd teist mängijat, kellest saab järgmine pimesikk. Pimesikule antakse mõnikord ka muid ülesandeid. 
Juba antiikajast see mitmes variandis Euroopas tuntud mäng kuulub nimetuse järgi ka Skandinaavia, Soome ja Eesti ühisvarasse.
Lunn (perekond)

Lunn (Fratercula) on lindude perekond alklaste sugukonnas.
Bernardino Campi

Bernardino Campi (1520 Reggio nell'Emilia – 18. august 1591 Reggio nell'Emilia) oli maneristlikku stiili viljelev Itaalia renessansiaja maalikunstnik, kes töötas peamiselt Cremonas. Ta on tuntud kui üks Sofonisba Anguissola ja Giovanni Battista Trotti (il Malosso) õpetajatest. Kunstnikest poolvennad Giulio Campi ja Antonio Campi olid Bernardino sugulased; suguvõsa kõige andekamaks kunstnikuks peetakse üldiselt Antonio Campit.
Bentley Continental GT

Continental GTC

Bentley Continental GTC on 2005. aastal esitletud kabriolettversioon Continental GT-st, mis müügile jõudis 2006. aasta sügisel. Auto katus on valmistatud Karmanni poolt Saksamaal Osnabrückis.

Continental GT Speed

1. augustil 2007 esitles Bentley võimsamat, kergemat ja kiiremat versiooni Continental GT-st. Mootori võimsust on suurendatud 603 hobujõuni (449 kW) ja massi vähendatud 35 kg. Selle tulemusena on auto tippkiirus 325 km/h ning kiirendus 0–100 km/h on 4,3 sekundit. Ka auto välimuse juures tehti väikseid muudatusi.

Continental GT Supersports

2009. aasta veebruaris esitleti Continental GT Supersportsi. See töötab nii bensiini kui ka etanooliga (E85). Selle mootoril on 630 hobujõudu ja pöördemoment on 800 Nm. Tippkiiruseks on 329 km/h, 0–100 kiirendab 3,9 ja 0–160 8,9 sekundiga.
Leptotyphlops kafubi

Levila

Neid madusid võib kohata roomamas Angolas, Sambias ja Kongo Demokraatlikus Vabariigis.
Komisjonäride 1811. aasta planeering

Komisjonäride 1811. aasta planeering (inglise keeles Commissioners' Plan of 1811) oli 19. sajandil piki üle Manhattani saare kujuneva tänavavõrgu püst- ja rõhtjoonestikuks arendamise planeering. New Yorgi tänavad on tänapäeval suuremas enamuses sirgjoonelised. Peamiseks erandiks on üle saare kulgev vana kaubatee Broadway.

Ajalugu

Planeering oli New Yorgi linna ühisnõukogu (Common Council) kavand korrastamaks maakasutust ja -müümist rõhtsirge 14th Street tänava ja Fort Washingtoni (tänapäeval Washington Heights) vahelisel saare osal. Kuna kava leidis vastukaja nii omanikelt kui ka kohalikus poliitikas, siis paluti New Yorgi Osariigi Legistratuuril (New York State Legislature) sekkuda. Seadusandja nimetas 1807. aastal ametisse volitustega komisjoni ja nende planeering esitati 1811. aastal.
Järvamaa Omavalitsuste Liit

Järvamaa Omavalitsuste Liit on organisatsioon, mis ühendab Järva maakonna omavalitsusi. Liit muu hulgas esindab maakonda ja maakonna omavalitsusi riigiorganites ja muudes institutsioonides.
Liit asutati 22. märtsil 1995. Liitu kuulub 16 omavalitsust.
Cary Grant

Tunnustus

Kuuel korral kandideeris Cary Grant oma filmirollide eest Kuldgloobuse ja kolmel Oscari nominatsioonile, võitmata neist ühtegi. 1970. aastal anti talle aga kullast kuju elutöö eest.
Alates 1960. aastast on tal Hollywoodi kuulsuste alleel (Hollywood Walk of Fame) aadressil 1610 Vine Street ka omanimeline täht.
1999. aastal avaldatud edetabeli "AFI's 100 Years...100 Stars" (Ameerika Filmiinstituut) tulemuste põhjal asub näitleja meesstaaride tabelis teisel kohal.
Xhafer Ypi

Xhafer (Djafer, Djeferr) Bej Ypi [dž’aafer üüpi] (1880 Starje (Kosteha prefektuur) – detsember 1940) oli Albaania poliitik.
Ta kuulus Bektashi islamiordusse.
Ypi vanemad olid Asilan (maaomanik) ja Zavalani.
Ta sai hariduse Konstantinoopoli ülikoolis.
Oli 1920–1921 sise- ja justiitsminister, samuti haridusminister.
Rahvapartei juhina moodustas Ypi detsembri lõpus 1921 valitsuse, kus välisminister oli Fan Noli ja siseminister Ahmed Zogu. Kuni 4. detsembrini 1922 oli Ypi Albaania peaminister, 1922 pärast Noli tagasiastumist ka välisministri kohusetäitja.
Detsembrist 1922 31. jaanuarini 1925 kuulus Ypi Ülemnõukogusse (kollegiaalne riigipea, formaalselt Wilhelm zu Wiedi nimel). Juunis 1924 põgenes ta Albaaniast Fan Noli mässu tõttu, kuid jäi formaalselt ametisse.
Zogi Kuningriigi ajal oli Ypi Kuningliku Kohtu üleminspektor.
Kui algas Itaalia okupatsioon, tervitas Ypi itaallasi, kes olid Albaania "vabastanud verise Zogu rängast orjusest". Pärast kuningas Zogi põgenemist oli Ypi 9. aprillist 12. aprillini Ajutise Administratiivkomitee esimees (ja sellena ka riigipea kohusetäitja) ning justiitsvolinik. 12. aprillist kuni 1940. aastani oli Ypi Shefqet Verlaci valitsuses justiitsminister.
Ypi hukkus lennukipommi plahvatuse tagajärjel.
Karl Lipping

Karl Lipping (28. september 1913 Tartu – 20. detsember 1985 San Francisco) oli eesti vaimulik.
Lõpetas Tartu kommertsgümnaasiumi. Astus aastal 1935 Tartu Ülikooli usuteaduskonda. Tunnistati aastal 1943 usuteaduskonna lõpetanuks. Pärast prooviaastat Tallinnas ja Kuressaare Laurentiuse koguduses ordineeris piiskop Johan Kõpp ta Tallinna Toomkirikus 9. jaanuaril 1944 õpetajaks.
Oli aastal 1944 Kärla ja Mustjala Anna koguduse asetäitjaks õpetajaks.
Lahkus aastal 1944 Saksamaale. Oli kirikuelu korraldaja Saksamaa USA tsoonis ja Kirikulehe toimetaja aastatel 1949–1950, samuti Wiesbadenis ja Altschaffenburgis olevate põgenikelaagrite õpetaja. Lahkus aastal 1950 USA-sse. Oli San Francisco piirkonna eestlaste usuelu korraldaja ja San Francisco koguduse asutaja. Teenis San Francisco kogudust aastatel 1950–1986, olles samal ajal ka USA Chicago praostkonna abipraost.
Jerry Maren

Jerry Maren (õieti Gerald Marenghi; 24. jaanuaril 1920 Boston – 24. mai 2018 San Diego) oli USA näitleja. Ta oli teadaolevalt viimane elusolev 1939. aasta filmis "Võlur Oz" mänginud näitleja. Filmis mängis ta ühte Munchkinide kääbustest.
2014. aastal suri viimane elusolevatest Munchkinidest, Ruth Duccini. Maren oli enne Duccini surma viimane Munchkini kehastanud meesnäitleja ning hiljem viimane elusolev näitleja. Maren taandus avalikest esinemistest 2011. aasta septembris.
1975. aastast oli Maren abielus Elizabeth Barringtoniga kuni tema surmani 27. jaanuaril 2011. Maren elas oma elu lõpu poole Lõuna-Californias.
Maren suri 2018. aasta mais 98-aastasena. Oma elu lõpu poole kannatas ta dementsuse all.
Tarmo Jüristo

Tarmo Jüristo (sündinud 15. augustil 1971) on eesti kodanikuaktivist ja kolumnist, 2016. aasta augustist mõttekoja Praxis juhatuse esimees.
Ta lõpetas 1993. aastal Tartu Ülikooli majandusteaduskonna rahanduse ja krediidi alal ning on töötanud panganduse vallas. 2015. aasta seisuga on ta Tallinna Ülikooli kultuuriuuringute doktorant.
2012. aasta novembris oli ta üks avaliku pöördumise "Harta 12" algatajaist.
Tal on kendos 5. dani järk.
Pešmerga

Pešmergad (kurdi keeles pêşmerge, پێشمەرگە pêş 'millegi ees seisma', merge 'surm'; 'surmasõdurid')(ka sassaniidide ajast keskpärsia pahlavi „need kes surevad esimesena”) on kurdide vabaduse ja Kurdistani iseseisvuse eest võitlev vabatahtlikud sõdur. Aastal 2016 oli pešmergasid hinnanguliselt üle kolmesaja tuhande.
Rónald Gómez

Rónald Gómez (sündinud 24. jaanuaril 1975 Guanacastes) on Costa Rica jalgpallikoondise endine ründaja.
Gómez debüteeris Costa Rica rahvuskoondises 16. veebruaril 1993, kui mängiti Nicaragua meeskonnaga. Ta kuulus koondisese 2008. aastani. Ta mängis koondises 93 korda ja lõi 26 väravat. Oma koondisekarjääri viimase värvava lõi ta 2006. aasta maailmameistrivõistluste alagrupi viimases mängus Poola meeskonnaga lõi Gómez avavärava, kuid mäng lõppes Poola võiduga 2:1.